Bɔ́n bə́ Yúda: Pɛrɛts, Hɛtsrôn, ai Karmi, ai Hur, ai Shobal. 2Réaya mɔ́n Shoval a ngábyé Yakath; Yakath nyé a byé Akumái bân Lahad. Məndá mə́ bǒd Bətsoréatít mālá. 3Bɔ́n bə́ Hur bá: ésīā Etam, Izrêl, ai Yishma, ai Yidbash; amú dzwé kál dzīé á ngábə́ Haselɛponi 4ai Penuel ésīá Gedor, ai Ezer ésīá Husha. Bɔ́n bə́ Hur bálā, ǹtól mɔ́n Efrǎta, ésīá Bételehɛ́m. 5Ashkur, ésīá Tekoa, a ngábə́ bələ́ bīníngá bə́bɛ̄: Hɛléa bân Naara. 6Naara a ngábyé Ahuzam, Héfɛr, Témanit ai Ahashtarít. Bɔ́n bə́ Naara bálā. 7Bɔ́n bə́ Hɛléa bə́ ngábə́ nâ: Tsɛreth, Tsohar ai Etnân. 8Kots a ngábyé Anuv, ai Hatsoveva, ai məndá mə́ bod mə́ Aharhel mɔ́n Harum. 9Yaébets ǎ bulugu wúm a lodo bəbə́nyāŋ; ńdɔ nyiá á ngáyole nyé dzwé nâ:Yaébets; nyé nâ: "Mə ngábyé wā á mīńtyé á yōb.” 10Yaébets a ngálóe Zambá Ísraɛ̂l nâ: “ngə́ wakúb ma ǹtótōmaamaa aná, wayi nénē sí dzama, wɔ́ wóe ó ńtɔ̄á ai ma, o súlú ma amalá óyǎb, eyɔ̌ŋ te miǹdzǔg myáma myáyi man. Ńdɔ Zambá á ngāvə́ nyē é dzóm á ngádzai. 11Keluv, mǎnyāŋ Shuha a ngábyé Mehir, yǎ á ngābə́ ésīá Eshtôn. 12Eshtôn nyé a ngábyé Beth Rafa, ai Paséah, ai Tehina, ésīá Ir Nahash. Bɔ́n bə́ Réka bálā.